Satudarah MC**Satudarah MC** er en motorsykkelklubb grunnlagt 1990 i Moordrecht i Nederland. Klubben har 44 avdelinger i Nederland og har også avdelinger i Belgia, Spania, Indonesia, Malaysia, Danmark, Sverige, Tyskland og Norge. Satudarah skiller seg fra de fleste andre kriminelle MC-gjenger ved at de er åpne for alle etniske grupper.

Historie
--------

Satudarah ble grunnlagt i 1990 i Moordrecht i Nederland. De første medlemmene var innvandrere eller barn av innvandrere fra den tidligere nederlandske kolonien Molukkene, i dag en del av Indonesia. Namnet *Satu darah* er indonesisk for "ett blod", noe som skal symbolisere at alle uansett rase og kultur er likeverdige i klubben, en tankegang som er hentet fra molukkenes gamle kultur. Klubbens emblem er et mørkt ansikt ved siden av et lyst med blod rennande imellom. Den førsta avdelingen utenfor Nederland ble etablert i 2012 i Antwerpen i Belgia. Samme år åpnet Satudarah en avdeling i Duisburg i Tyskland.

Kriminalitet
------------

Satudarah har av politimyndigheter blitt omtalt som voldelig og autoritær. Medlemmer har gjentakende blitt tatt for narkotikahandel, drap, utpressing og våpensmugling. I Tyskland har de en nær relasjon med Bandidos, som også er bitre fiender av Hells Angels. I Nederland er Satudarah større enn Hells Angels, og ble i 2018 forbudt.

I august 2022 ble en svensk mann skutt og drept på et kjøpesenter i Malmö i det som er blitt betraktet som et gjengopprør. Drapsofferet var av politiet kjent som medlem av Satudarah.

### Norske forhold

I 2018 prøvde Satudarah å opprette en avdeling på Østlandet. I 2023 mente politiet at den norske avdelingen av motorsykkelklubben var involvert i knivstikking, skyting på åpen gate og andre alvorlige lovbrudd.

Ifølge politiet skilte Satudarah seg fra andre MC-klubber i Norge ved at klubben verken satte krav om å ha sertifikat for motorsykkel, eller å eie motorsykkel. En kartlegging utført av politiet viste at ingen av de ni sentrale medlemmene av klubben hadde motorsykkellappen. Heller ikke lederen av klubben haddet det. Alle var derimot tidligere domfelt.

I mai 2023 ønsket politiet og statsadvokaten i Oslo å forby Satudarah og tok saken til Oslo tingrett, der Satudarah fikk mehold av retten. I juni 2023 opplyste klubben at deres virksomhet var avviklet i Norge, Oslo og Stavanger. I januar 2024 ble klubben erklært forbudt i Norge etter en ankesak i Borgarting lagmannsrett.

Referanser
----------

1. ↑  «Motorclub Satudarah naar België en Duitsland». *NU*. 29. april 2012.
2. ↑  Kriminellt mc-gäng etablerat i Sverige Expressen
3. ↑  – Beryktet MC-klubb etablerer seg i Norge NRK
4. ↑  Ralston, Nick (11. januar 2016). «Satudarah outlaw motorcycle club shut down: police». *The Sydney Morning Herald* **(engelsk)**.
5. ↑  FAKTA: Her er Danmarks nye ét blods-rockere, 12, november 2013, Ekstra Bladet
6. ↑  Dutch bikers' gang expands to Belgium, Radio Netherlands Worldwide, 29. april 2012
7. ↑  taz.de: Bandidos erhalten Unterstützung
8. ↑  Rockerclub Satudarah will weitere Chapter eröffnen Arkivert 20. februar 2014 hos Wayback Machine. DerWesten
9. ↑  «Politiet: Slik opererer den nye MC-klubben i Norge». *TV 2*. 28. mars 2021.
10. ↑  De opmars van Satudarah Mick van Wely
11. ↑  «Satudarah skulle innlemme norske gjengmedlemmer i klubben denne helgen». *Aftenposten*. 25. juni 2018.
12. ↑  «Sveriges statsminister: – Sjokkert over hensynsløsheten». *Bergens Tidende*. 20. august 2022.
13. ↑  Jørstad, Runar Henriksen (16. april 2020). «Beryktet MC-klubb stanset av politiet i 2018. Nå har de etablert seg i eget klubbhus utenfor Oslo». *NRK*. Besøkt 19. januar 2024.
14. ↑  Holm-Nilsen, Sverre (5. februar 2023). «Vil bruke ny lov for å forby MC-klubben Satudarah». *NRK*. Besøkt 5. februar 2023.
15. ↑  Preben Sørensen Olsen, Anne Sofie Mengaaen Åsgård, Ingri Bergo (24. januar 2023). «Politi-undersøkelse: Ingen hadde MC-lappen – alle hadde rulleblad». *VG*.  Manglende eller tom `|url=` (hjelp)CS1-vedlikehold: Flere navn: forfatterliste (link)
16. ↑  NTB (13. juni 2023). «MC-klubben Satudarah legger ned i Norge». *www.politiforum.no*. Besøkt 19. januar 2024.
17. ↑  Holm-Nilsen, Sverre (18. januar 2024). «MC-klubben Satudarah blir forbudt i Norge». *NRK*. Besøkt 19. januar 2024.

Eksterne lenker
---------------

* Offisielt nettsted Rediger på Wikidata

* (en) Satudarah MC – kategori av bilder, video eller lyd på Commons Rediger på Wikidata